Serveis Socials lliura els diplomes acreditatius del programa d'itineraris d'inserció sociolaboral
27 d’octubre 2017

![](/media/ndyhml52/45pa260037-1_cuerpo.jpg)  
  

L'Ajuntament de Sagunt, a través de la regidora de Serveis Socials, Mónica Caparrós, ha lliurat esta setmana els diplomes acreditatius dels cursos que s'han realitzat dins de la programació formativa del programa d'Itineraris Integrats per a la Inserció Sociolaboral de persones en situació o risc d'exclusió social, que preveuen donar atenció a 150 persones en este primer any, encara que l'acció podria ser prorrogada per la Direcció General d'Inclusió Social.  
  
Concretament, els cursos són els següents: serveis d'atenció a domicili i institucions, tècniques de manipulació i envasat de cítrics, manipulador d'aliments, prevenció de riscos laborals en el sector del vidre i cerámica, plataformes elevadores mòbils de persones (PEM), d'instal·lacions, reparació i muntatges d'estructures metàl·liques, serralleria i fusteria metàl·lica, i operador de carretó elevador i retràctil.  
  
Este programa, iniciat en 2016, està sent realitzat pels departaments de Promoció Econòmica i Serveis Socials de l'ajuntament, i compta amb una subvenció de la Direcció General d'Inclusió Social, de la vicepresidència i Conselleria d'Igualtat i Polítiques Inclusives, i amb el finançament del Fons Social Europeu.  
  
El programa, que finalitza a la fi d'any, té com a principal objectiu la millora de la informació, orientació i acompanyament per l'ocupació en persones amb dificultats per  l'accés al mercat laboral. En este sentit, uns dels eixos principals del programa estan sent les accions formatives en activitats amb possibilitats d'ocupació, utilització de xarxes d'ocupació i noves tecnologies, etc.  
  
Després de realitzar-se dues edicions del curs d'auxiliar d'ajuda a domicili, amb continguts com l'atenció sociosanitària en institucions i la cura de persones amb demències (alzheimer, demència senil, etc.), i una primera edició del curs per a obtindre el carnet de manipulador d'aliments, esta setmana han conclòs una nova remesa de cursos que també formen part de la programació.  
  
Seguint la programació realitzada, les pròximes accions formatives seran les corresponents als cursos de mosso de magatzem, operari industrial en el sector d'alimentació, i pont-grua, a més de realitzar una segona edició per a l'obtenció del carnet de manipulador d'aliments.  

*   [](http://www.facebook.com/sharer.php?u=https://aytosagunto.es/va/actualitat/serveis-socials-lliura-els-diplomes-acreditatius-del-programa-d-itineraris-d-insercio-sociolaboral/ "Facebook")
*   [](http://twitter.com/share?url=https://aytosagunto.es/va/actualitat/serveis-socials-lliura-els-diplomes-acreditatius-del-programa-d-itineraris-d-insercio-sociolaboral/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/serveis-socials-lliura-els-diplomes-acreditatius-del-programa-d-itineraris-d-insercio-sociolaboral/ "Linked In")
*   [](mailto:?body=https://aytosagunto.es/va/actualitat/serveis-socials-lliura-els-diplomes-acreditatius-del-programa-d-itineraris-d-insercio-sociolaboral/)